เวิลด์มอนิเตอร์
วอชิงตัน (บลูมเบิร์ก) &#8212; คริสติน ลาการ์ด ผู้อำนวยการกองทุนการเงินระหว่างประเทศ (ไอเอ็มเอฟ) เปิดเผยว่า ราคาน้ำมันที่ลดลงต่ำสุดในรอบ 5 ปี จะช่วยขับเคลื่อนเศรษฐกิจโลกในภาครวม โดยราคาน้ำมันที่ลดลง 30% นี้ จะขับเคลื่อนเศรษฐกิจของประเทศพัฒนาแล้วส่วนใหญ่ได้ถึง 0.8% ทว่าราคาน้ำมันที่ตกต่ำนี้จะกระทบต่อประเทศผู้ส่งออกน้ำมัน โดยเฉพาะรัสเซีย ซึ่งส่งออกน้ำมันและก๊าซถึง 68% ของการส่งออกทั้งหมด และเป็นงบประมาณของรัฐบาลถึง 50%
29 ต.ค. 2565

วอชิงตัน (บลูมเบิร์ก) — คริสติน ลาการ์ด ผู้อำนวยการกองทุนการเงินระหว่างประเทศ (ไอเอ็มเอฟ) เปิดเผยว่า ราคาน้ำมันที่ลดลงต่ำสุดในรอบ 5 ปี จะช่วยขับเคลื่อนเศรษฐกิจโลกในภาครวม โดยราคาน้ำมันที่ลดลง 30% นี้ จะขับเคลื่อนเศรษฐกิจของประเทศพัฒนาแล้วส่วนใหญ่ได้ถึง 0.8% ทว่าราคาน้ำมันที่ตกต่ำนี้จะกระทบต่อประเทศผู้ส่งออกน้ำมัน โดยเฉพาะรัสเซีย ซึ่งส่งออกน้ำมันและก๊าซถึง 68% ของการส่งออกทั้งหมด และเป็นงบประมาณของรัฐบาลถึง 50%
เซี่ยงไฮ้ (รอยเตอร์ส) — ซินหัว สื่อจีน รายงานว่า ทางการจีนจะดำเนินการกับบริษัทต่างชาติที่หลีกเลี่ยงภาษีด้วยการย้ายรายได้ไปยังประเทศที่อัตราภาษีต่ำกว่า พร้อมกับแก้ไขปัญหาเรื่องการผูกขาด ซึ่งก่อนหน้านี้รัฐบาลได้สั่งปรับบริษัท ไมโครซอฟท์ คอร์ป ให้จ่ายภาษีและดอกเบี้ยย้อนหลังเป็นจำนวนเงิน 840 ล้านหยวน (ราว 4,480 ล้านบาท) ไปแล้ว
วอชิงตัน (แชนแนลนิวส์เอเชีย) — สถาบันไอเอสเอ็ม ดัชนีภาคการผลิต (พีเอ็มไอ) ของสหรัฐให้เดือน พ.ย. อยู่ที่ 58.7 ปรับตัวลดลงจาก 59 ในเดือน ต.ค. ซึ่งตัวเลขดังกล่าวยังสูงกว่าค่าเฉลี่ย 12 เดือน ซึ่งอยู่ที่ 55.9 และสูงกว่าที่นักวิเคราะห์คาดการณ์ไว้ โดยผู้ถูกสำรวจส่วนใหญ่ระบุว่าความต้องการและยอดสั่งซื้อใหม่อยู่ในระดับที่สดใส ฮ่องกง (เอเอฟพี) — โจชัว หว่อง ผู้นำนักศึกษาที่ออกมาประท้วงในฮ่องกงพร้อมกับผู้ร่วมอุดมการณ์อีก 2 คนทำการอดอาหาร จนกว่ารัฐบาลจะเปิดการเจรจาเกี่ยวกับการปฏิรูปการเลือกตั้งอีกครั้ง พร้อมกับเรียกร้องให้ผู้ประท้วงกลับมารวมตัวอีกครั้งเพื่อกดดันรัฐบาล
มอสโก (รอยเตอร์ส) — ประธานาธิบดี วลาดิมีร์ ปูติน ของรัสเซียสั่งยกเลิกโครงการสร้างท่อส่งก๊าซทางตอนใต้ไปยังยุโรปโดยไม่ผ่านยูเครน โดยให้เหตุผลว่าทางสหภาพยุโรป (อียู) ต้องการยุติโครงการนี้เพื่อลดการพึ่งพารัสเซีย แต่หันไปจับมือกับตุรกีในการสร้างท่อส่งก๊าซแทน